
ang official publication ng KPCCenter. Ang Kuwait 

Philippine Cultural Center ay isang kalipunan, isang 
kongregasyon, at isang center kung saan nagtatagpo 
ang mga layunin para sa kaunlaran sa pamamagitan ng 
pakikipag-ugnayan sa mga Filipino sa Kuwait, ano man 
ang kanilang relihiyon, tribo, at kasarian. Ang layunin nito 
ay upang makapagtatag ng isang sentrong pangkultura 
at pang-edukasyon upang tangkilikin ang lahat ng 


N ng Pag-usapan Po Natin! Filipino Magazine ay 


maiinam na kultura at mga anyo ng edukasyon. Ito rin 
ay nakikipagkasundo, at lahat ng mga gawain nito ay sa 
pamamaraang tuwiran at katamtamang pakikitungo, na 
nag-aanyaya sa lahat upang sama-samang makapagtatag 
ng bukas na mga talakayan tungkol sa lahat ng aspeto ng 
pamumuhay. 


Ang mga nilalaman, pananaw at mga opinyong nailathala 
sa magazine na ito ay di kailangang kumatawan ng 


KPCCenter, kahit pa ito ay isinulat ng isang empleyado 
nito. Ang lahat ng pagsisikap ay ginagawa upang 
maiwasan ang pagkakamali sa mga impormasyong 
nilalalaman ng mga artikulo, ngunit, walang pananagutan 
kahit anuman ang maaaring ipagpalagay sa magazine na 
ito o sa tagapaglathala nito, ang KPCCenter. 


Para sa mga komento at mga katanungan, mag-e-mail sa: 
abaya@alnajat.com.kw 


Parang magkasundo naman 
kayong mag-asawa - oo, bago 
kayo ikasal. Pero ngayon, 
nadidismaya ka na sa kaniya at 
pakiramdam mo, para kayong 
mag-cell mate sa halip na mag- 
soul mate. 


May magagawa ka para maging 


masaya ang inyong pagsasama. 


Pero tingnan muna natin kung 
bakit ka nadidismaya. 


"S Kung nasaktani!ka man sa 
sinab iy IoJikinilos ng iyong asawa 


Nakikita na ang realidad ng 
buhay. Ang araw-araw na 
gawain sa bahay, pagpapalaki 
ng mga anak, at pakikitungo 
sa kapamilya ng iyong asawa 
ay posibleng makasira sa 
maligayang pagsasama. Ang 
mga di-inaasahang problema, 
gaya ng pagiging gipit sa pera 
o pag-aalaga [o pagtostos] sa 
isang kapamilya na may sakit, 
ay posible ring makasira sa 


FEATURE 


pagsasama ng mag-asawa. 


Parang hindi na maaayos 

ang pagkakaiba sa ugali. 
Kapag magkasintahan pa lang, 
bale-wala sa lalaki't babae ang 
pagkakaiba nila sa ugali. Pero 
kapag kasal na, nakikita na 
nilang magkaibang-magkaiba 
pala sila sa paraan ng pakikipag- 
usap, paghawak ng pera, 
paglutas ng problema, at iba pa. 
Kung dati ay napapalampas nila 
ang mga iyon kahit naiinis sila, 

baka hindi na ngayon. 


Wala nang konsiderasyon 

sa damdamin ng isa't isa. Sa 
paglipas ng panahon, naiipon 
ang masakit na salita o kilos 

at ang di-nalulutas na mga 
problema ng mag-asawa. Dahil 
dito, hindi na nila sinasabi 

sa isa't isa kung ano ang 
nadarama nila, o mas malala pa, 
napapalapit sila sa iba. 


Di-makatotohanang mga 
inaasahan. Ang ilan ay nag- 
aasawa sa pag-aakalang 
natagpuan na nila ang taong 
nakalaan para sa kanila. 
Bagaman may pagkaromantiko 
ang ideyang iyan, maaari itong 


pagmulan ng malaking problema. 


Kapag nagkaproblema, ang 
iniisip nilang “perfect match” ay 
naglalaho, anupat pareho silang 
nakadaramang nagkamali sila. 


ANG PUWEDE MONG GAWIN 


Magpokus sa magagandang 
katangian ng iyong asawa. 
Subukan ito: Isulat ang tatlong 
magagandang katangian ng 
iyong asawa, marahil sa likod ng 
isang maliit na litrato ng inyong 
kasal o sa iyong gadyet. Lagi 
mo itong tingnan para maalaala 
mo kung bakit mo pinakasalan 
ang iyong asawa. Kapag 
nagpokus ka sa magaganda 
niyang katangian, magiging 
masaya ang pagsasama ninyo at 
mapagpapasensiyahan mo siya. 


Mag-ukol ng panahon. 

Bago ikasal, malamang na 
naglalaan kayo ng panahon 
para mamasyal. Masaya ito at 
exciting, at talagang iniskedyul 
ninyo ito. Bakit hindi ninyo ulit 
gawin iyon? Magplano para 
makasama ninyo ang isa't 

isa, na para kayong nagde- 
date. Sa paggawa nito, lalo 


Kapag dumaranas ka ng 
kapighatian, huwag mo agad 
isiping nagkamali ka sa iyong 

pag-aasawa. 


kayong mapapalapit sa isa't isa 
at mahaharap ninyo ang di- 
inaasahang mga problema. 


Sabihin ang nadarama. Kung 
nasaktan ka man sa sinabi 

o ikinilos ng iyong asawa, 
mapalalampas mo ba iyon? Kung 
hindi, huwag mong daanin sa di- 
pagkibo. Sa mahinahong paraan, 
sabihin mo agad ito sa kanya, sa 
araw ding iyon hangga't maaari. 


Alamin ang pagkakaiba 

ng iyong damdamin at ng 
intensiyon ng iyong asawa. 
Malamang na hindi naman ninyo 
intensiyong saktan ang isa't isa. 
Tiyakin mo ito sa iyong asawa 
sa pamamagitan ng taimtim na 
paghingi ng tawad. Pagkatapos, 
pag-usapan ninyo ang puwede 
ninyong gawin para hindi ninyo 
masaktan ang damdamin ng 
isa't isa. Sundin ang payo ng 

[kasulatan]: “Maging mabait 
kayo sa isa't isa, mahabagin 
na may paggiliw, lubusang 
nagpapatawaran sa isa't isa.” 


Maging makatotohanan sa 
mga inaasahan. Sinasabi ng 
[kasulatan] na ang mga nag- 
aasawa ay “magkakaroon ng 
kapighatian.” Kapag dumaranas 
ka ng gayong kapighatian, 
huwag mo agad isiping 
nagkamali ka sa iyong pag- 
aasawa. Sa halip, pagtulungan 
ninyong lutasin ang problema at 
“patuloy ninyong pagtiisan ang 
isa't isa at lubusang patawarin 
ang isa't isa.” 


TUPARIN ANG IYONG PANATA 


Natatandaan mo pa ba ang 
iyong panata noong ikasal ka? 


Bakit hindi mo iyon alalahanin at 
tanungin ang sarili, “Natutupad 
ko ba ang aking panata?” Iwasan 
ang tendensiyang ipasa sa iyong 
asawa ang tanong na iyan. 

Ang mga salitang sinabi mo sa 


iyong panata ay tungkol sa mga 
gagawin mo. Kung bawat isa sa 
inyo ay tutupad sa kani-kaniyang 
panata, malamang na pareho 
kayong magiging maligaya. 
(Gumising!) 

Morisco 
ga Pinalayas sa Espany 


inasabing halos lahat ng mga ginawa ng mga 

Kastila sa malungkot na kuwentong ito ay 

dahil sa impluwensiya ng simbahan. Isa itong 
kuwento na sulit basahin. 


Gusto ng monarkiya ng Espanya na maging 
Kristiyanong Estado ito na may iisang kalipunan 

ng mga batas. Diumano, ang mga Morisco ay 
itinuturing na pagano, kaya naman ang pamamalagi 
nila ay isang malaking kasalanan sa mata ng Diyos. 
Pagkalipas ng maraming taon, nagkaroon ng isang 
desisyon. Ano iyon? Kailangang palayasin ang mga 
Morisco. 


SAPILITANG PAGKUMBERTE 


Sa loob ng daang-taon, ang mga Moro sa Espanya 
- isang maliit na grupo ng mga Muslim na tinatawag 
ng Med6jar - ay namuhay nang payapa sa mga 

lupaing sakop ng mga Katoliko. Dati, may mga lugar 
na legal ang kanilang katayuan at pinapayagan silang 
sumunod sa sarili nilang batas at kaugalian, pati na sa 
sarili nilang relihiyon. 


Pero noong 1492, sinakop ng mga Katolikong sina 
Haring Ferdinand Il at Reyna Isabela ang Granada, 
ang huling bahagi ng Iberia na kontrolado pa rin ng 
mga Muslim. Bilang kasunduan ng pagsuko, ang 
mga Moro doon ay binigyan ng mga karapatang gaya 
ng sa mga Mudejar. Pero di-nagtagal, pinatindi ng 
mga Katolikong lider ang pag-uusig at panggigipit 
na magpakumberte ang maliit na grupong ito ng 
mga Muslim na nasasakupan nila. Nagprotesta ang 
mga Moro sa paglabag na ito sa napagkasunduan, 
kaya naghimagsik sila nong 1499. Pinatigil ito 

ng mga sundalo ng gobyerno, pero mula noon, 

ang mga Muslim sa iba't ibang lugar ay pinilit na 
magpakumberte o kaya'y umalis ng bansa. Morisco 
ang itinawag ng mga Kastila sa mga nagpakumberte 
at nanatili sa Espanya. 


Pagsapit ng 1526, ipinagbawal ang Islam sa 

buong Espanya, pero palihim pa ring isinasagawa 
ng maraming Morisco ang kanilang relihiyon. Sa 
kalakhang bahagi, bilang isang grupo, napanatili nila 
ang kanilang sariling kultura. 


Noong una, pinahihintulutan pa ang pagiging Katoliko 
ng mga Morisco kahit sa pangalan lang. Tutal, 
napapakinabangan naman sila bilang mga artisan, 
bihasang manggagawa, trabahador, at nagbabayad 
din sila ng buwis. Pero dahil ayaw nilang makiisa, 
kinainisan sila at nakaranas ng diskriminasyon 

mula sa gobyerno at mga mamamayan. Maaaring 
ang kawalang-katarungang ito ay dahil na rin sa 
hinala ng simbahan na hindi taimtim ang kanilang 
pagpapakumberte. 


Di-nagtagal, ang pagpapahintulot ay napalitan ng 
pamimilit. Noong 1567, ipinaalam sa publiko ang 
desisyon ni Haring Philip Il na ipagbawal ang wika, 
pananamit, kaugalian, at tradisyon ng mga Morisco. 


BN 3 P : PS 
8awikang aala, a ay a Dahil dito, nagkaroon na naman ng paghihimagsik at 
munting Moro.” Ginagamit ng mga istoryador ang terminong pagdanak ng dugo. 

Ayon sa mga istoryador, kumbinsido ang mga 
tagapamahala ng Espanya na “ang mga Morisco ay 
hindi mabuting Kristiyano ni tapat na mga sakop.” 
Dahil diyan, inakusahan ang mga Morisco ng 
pakikipagsabuwatan sa mga kalaban ng Espanya - 
mga piratang Barbary, mga Protestanteng Pranses, 
at mga Turko - para masalakay ng mga banyagang 
ito ang bansa. Dahil sa diskriminasyon at takot na 
magtaksil ang mga Morisco, nagpasiya si Philip Il na 


Lubusang sinuportahan ni Juan de Ribera, arsobispo 
ng Valencia, ang pagpapalayas sa mga Morisco 

Sina Haring Ferdinand at Reynaisabeli'. 


Di-maikakailang naapektuhan ang ekonomiya 
ng Espanya nang mawala ang mga 
manggagawang Morisco. Sa kabila nito, 
nagsaya pa rin ang bansa nang umalis ang mga 
Morisco. Para kasi sa maraming Kastila, ayon 
sa mga aklat ng kasaysayan, ang pamamalagi 
ng mga Morisco, na ang relihiyon ay itinuturing 
na mapanganib, ay “matagal nang kinaiinisan 
at isang kahihiyan ng bansa.” Ngayon, wala na 
ang kinaiinisang iyan. Ang mga lider, ang mga 
mamamayan sa kabuuan, at ang simbahan 

ay nagsaya dahil naisauli na sa wakas ang 
“purong” Katolisismo sa buong lupain. 


palayasin sila noong 1609. [Ipinapalagay rin ng mga 
istoryador na sa paanuman, isang tagapamahala 

ng Espanya ang nakinabang nang husto sa mga 
nakumpiskang lupain na pag-aari ng mga Morisco.] 
Nang sumunod na mga taon, ang mga taong 
pinaghihinalaang Morisco ay pinag-usig. Sa ganitong 
kahiyahiyang pamamaraan, ang Espanya ay naging 
saradong Katoliko. 


IKA-LIMANG YUGTO - ANG SIMULA 
NG BANGUNGOT SA BUHAY KO 


Dumating ang isang pangyayaring 
nagpabago sa takbo ng buhay ko. 
Iyon ang naging simula ng pagdurusa't 
hirap na kahit sa hinala ay hindi 
sumagi sa isipan ko na mangyayari 

sa akin. Na-ospital nun si Madam 
dahil inoperahan sa sakit sa bato. 
Kailangan manatili ng ilang araw sa 
ospital upang magpagaling ng husto. 
At dahil kailangang may magbantay ay 
laging nasa ospital din si Chandrika. 
Sa unang gabi pa lang na kami lang 

ni Sir sa bahay ay nangyari ang 
BANGUNGOT ng buhay ko. 


Bandang alas diyes ng gabi nuon 

ng tawagin ako ni Sir sa kwarto nya. 
Sinabihan nya akong masahihin 

ko sya. Sa kabila ng pagtanggi at 
pagsabing hindi ako marunong ay 
nagpumilit pa rin sya. Ang sabi nya ay 
sa likod lang daw dahil napagod sya 
sa trabaho nya. Wala akong nagawa 
kundi lumapit sa kanya na nuon ay 
nakahiga na sa kama nila. Pinakuha 
nya ang lotion na nakapatong sa 
dresser ni Madam. Pagbalik ko ay 
nagulat ako dahil wala na syang damit 
pang-itaas, tangging karsonsilyo na 
lamang ang suot nya. 


Akma akong lalabas ng kwarto ng 
sigawan nya ako at sabihing lumapit at 
masahihin sya. Nanaig ang takot ko sa 
kanya na baka saktan nya ako kapag 
hindi ako sumunod. Dumapa sya sa 
kama at sinabing umpisahan ko ang 
pagmasahe sa likod nya. Inumpisahan 
ko syang masahihin ng nakatayo 

ako at malayo sa kanya, pilit ko lang 
inaabot ang likuran nya at pinapahiran 
ng lotion. Sinabihan nya akong umupo 
sa tabi nya at diinan ang pagmasahe. 
Pag upo ko sa kama ay bigla 

syang tumihaya at hinawakan ako 

sa magkabilang braso. Nagulat 

ako dahil nakatayo ang ari nya, 
tandang nilulukuban na sya ng 

mala demonyong pagnanasa sa 

akin. Inihiga nya ako sa kama at 
kinubabawan, nagpupumiglas ako at 
nagmakaawa sa kanya. “Sir, please 
don't do this” umiiyak na sabi ko sa 
kanya. Sinampal nya ako na halos 
ikabingi ko, sabay sabi sa akin na 
ibigay ko ang gusto nya kung hindi ay 
papatayin nya ako. Wala raw akong 
magagawa dahil kami lang ang nasa 
bahay na iyon. 


Abdullah Joselito Tabing 


Ang Pagbabalik 


By LEE CANETE 


Nagsisigaw at nagpupumiglas ako 
pero sampal lagi ang naging sagot nya 
sa akin. Hindi ako makapiglas dahil 

sa kaliitan ko at sa laki ng katawan 
nya ay halos imposibleng makawala 
ako sa pagkakadagan nya sa akin. 
Habang hawak ng isang kamay ang 
leeg ko ay mabilis na hinubaran nya 
ako gamit ang kabilang kamay nya. Sa 
tuwing magtatangka akong sumigaw 
ay sinasampal nya ako. Naubusan na 
ako ng lakas sa kakapiglas, wala na 
akong nagawa kundi ang humagulgol 
ng iyak habang ginagawa nya ang 
kanyang kademonyohan sa akin. Muli 
nya akong pinagbantaan na papatayin 
kung magsusumbong kahit kanino, lalo 
na sa asawa nya. Panay ang iyak ko, 
ilang beses kong tinawag ang pangalan 
ng mga anak ko, wari'y humihingi ng 
tulong sa kanila..“Angel..Adrian..mga 
anak ko.” 


Nang makatapos sya ay inakala kong 
hahayaan na nya akong makaalis ng 
kwarto nya. Pero hindi pa pala dun 
matatapos ang paghihirap ko. Bigla 
nya akong hinawakan sa katawan 

at idinapa, sabay hawak sa aking 
balakang at pilit na ipinapasok ang 
sarili nya sa aking likuran. Nagwawala 
na ako sa pagpiglas dahil naunawaan 


ko na ang gusto nyang mangyari, 

at alam kong hindi ko kakayanin 

ang gusto nyang gawin sa akin. 

“NO SIR PLEASE!” Ang sigaw ko sa 
kanya habang panay ang pilit kong 
makaalpas sa pagkakahawak nya 

sa katawan ko. Please Sir HARAM!, 
habang humahagulgol ako ng iyak. 
Bigla nya akong sinuntok sa tagiliran 
na ikinawala na aking malay, tuluyan na 
akong nanlambot at nawalan ng lakas. 
Hindi ko na nalaman kung ano pa ang 
sumunod na nangyari. 


Ang namalayan ko na lang nang 
magising ako ay nasa kama ko na 
ako, nakahubad, napakasakit ng aking 
katawan, lalo na ang aking likuran na 
ginamit ng hayop na amo ko. Muli 
akong napahagulgol ng iyak, ang mga 
anak ko ang pumasok sa isipan ko. 
Kahit masakit ang buong katawan ko 
ay pinilit kong tumayo at nagpunta sa 
banyo, hinayaan kong umagos ang 
tubig ng shower sa buong katawan 
ko habang nakaupo ako sa sahig ng 
paliguan at umiiyak. Inisip ko na sana 
ay magawang hugasan ng tubig ang 
masamang nangyari sa akin. 


TO BE CONTINUED (gmanetwork.com/ 
news/story) (Ang buong kwento ay makikita 
sa ating website: www.pagusapan.com)  m 

Qur'an8 Science 


By Ullessis Abaya 


Ang Qur'an Hinggil 
sa mga Bundok 
Kabundukan 


ng isang aklat na 
pinamagatang Daigdig 
(Earth) ay isang 


reperensiyang ginagamit sa 
maraming unibersidad sa 
mundo. Isa sa mga may-akda 
ay si Professor Emeritus Frank 
Press. Siya ay tagapagpayo 
tungkol sa siyensiya sa dating 
Pangulong si Jimmy Carter at sa 
loob ng 12 taon siya ay Pangulo 
ng Pambansang Akademiya ng 
Siyensiya (National Academy of 
Sciences), sa Washington, DC. 
Ang aklat niya ay nagtatalakay na 

ang mga kabundukan ay mayroong 
mga ugat sa ilalim ng lupa. Ang 
mga ugat na ito ay malalim na 
nakabaon sa lupa, kaya ang mga 
bundok ay may hugis tulad din ng 
mga talasok. 


Ganito kung paano inilarawan ng 
Qur'an ang mga bundok (kabun- 
dukan). Sinabi ng Allah sa Qur'an: 
“Hindi ba Namin ginawa ang 
kalupaan na patag at ang mga 
bundok bilang mga talasok?” 
(Qur'an, 78:6-7) 

Ang makabagong siyensiya ng 


daigdig ay nagpatunay na ang 
mga kabundukan ay may mga 
ugat na malalalim sa loob ng 

lupa at ang mga ugat na ito ay 
umaabot nang makailang ulit 

na lalim kaysa kanilang inaabot 
na taas sa kalupaan. Kaya't ang 
pinakaangkop na pagsasalarawan 
sa mga kabundukan sang-ayon 
sa ganitong impormasyon ay ang 
salitang “talasok,” dahil halos lahat 
ng maayos na nakabaong mga 
talasok ay nakatago sa ilalim ng 
lupa. 


Ang kasaysayan sa siyensiya ay 
nagsasabi sa atin ng teoriya na ang 
mga kabundukan na mayroong 
malalim na mga ugat ay ipinakilala 
lamang noong 1865 ng Royal 
Astronomer Royal na si Sir George 
Airy. 

Ang mga kabundukan ay mayroong 
din mahalagang papel sa ikatatatag 
ng Daigdig. Sinabi ng Allah sa 
Qur'an: “At Kanyang itinatag nang 
matibay ang mga kabundukan sa 
daigdig upang hindi sila umuga 
kasama ninyo...” (Qur'an, 16:15) 
Gayon din, ang makabagong 
teoriya hinggil sa geolohiya (ang 
pagkakaayos ng buong kalupaan) 
ay naninindigan na ang mga 
kabundukan ay nagsisilbing 
tagapamalagi ng kalupaan. Ang 
kaalamang ito bilang tungkulin ng 
kabundukan na magpanatili ng lupa 
ay ngayon lamang naunawan dahil 
sa plate tectonics (pagkakaayos ng 
kalupaan) sa taong 1960. 


kabundu- kan? Mayroon kayang ugat tulad ng iginigiit ng mga 
nakaisip na ang malaking bundok siyentipiko? Ang makabagong 


na nakikita sa kanyang harapan geolohiya ay nagpapatunay sa 
HAO Kab Aa papaali “ ay aktuwal na nakabaon sa ilalim katotohanan ng mga taludtod ng 
PananGiN- ape Munang ng lupa at ito ay mayroong mga Qur'an. (islam-guide.com) 


hinggil sa tunay na anyo ng 

Places-Mysterious and Sacred 


By Sarah Mailyn Rodriguez 


n the Peruvian Desert, about 
200 miles south of Lima, there 
lies a plain between the Inca 

and Nazca (sometimes also 

spelled Nasca) Valleys. Across 

this plain, in an area measuring 37 

miles long and 1-mile wide, is an 

assortment of perfectly-straight 
lines, many running parallel, others 
intersecting, forming a grand 
geometric form. In and around the 
lines there are also trapezoidal 
zones, strange symbols, and 
hundreds of individual figures 
range in complexity from simple 
lines to stylized hummingbirds, 
spiders, monkeys, fish, sharks, 
orcas, and lizards all etched on 

a giant scale that can only be 

appreciated from the sky. 


The figures come in two types: 
biomorphs and geoglyphs. The 
biomorphs are some 70 animals 
and plant figures that include a 
spider, hummingbird, monkey and 


Nazca desert 


a 1,000-foot-long pelican. They 
are grouped together in one area 
on the plain. Some archaeologists 
believe they were constructed 
around 200 BC, about 500 years 
before the geoglyphs. 


There are about 900 geoglyphs on 
the plain. Geoglyphs are geometric 
forms that include straight lines, 
triangles, spirals, circles and 
trapezoids. They are enormous in 
size. The longest straight line goes 
nine miles across the plain. 


The designs are shallow 

lines made in the ground by 
removing the reddish pebbles 
and uncovering the whitish/ 
grayish ground beneath. Due 

to its isolation and to the dry, 
windless, and stable climate 

of the plateau, the lines have 
mostly been naturally preserved. 
Extremely rare changes in weather 
may temporarily alter the general 
designs. As of recent years, 

the lines are said to have been 
deteriorating due to an influx of 

squatters inhabiting the lands. 


Though discovered by Peruvian 
archaeologist Toribio Mejia Xesspe 
who spotted them while hiking 
through the surrounding foothills in 
1927, the forms are so difficult to 
see from the ground that they were 
not widely known until the 1930s 
when aircraft spotted them while 


surveying for water. The plain, 
crisscrossed, by these giant lines 
with many forming rectangles, has 
striking resemblance to a modern 
airport. The Swiss writer, Erich 
von Daniken, even suggested they 
had been built for the convenience 
of ancient visitors from space to 
land their ships. As tempting as 

it might be to subscribe to this 


e The hummingbird 


theory, the desert floor at Nazca 

is soft earth and loose stone, not 
tarmac, and would not support 
the landing wheels of either an 
aircraft or a flying saucer. Scholars 
differ in interpreting the purpose 
of the designs, but in general, they 
ascribe religious significance to 
them. (unmuseum.org/wikipedia. 
org) 


e The hands 


Piggamad 


sanag Go wivga) Kabi 


e The dog 


OO 


Issa Mohammad Tragua 


JUAN: Inday, ang ganda-ganda mo talaga at 
napakabait pa! 

INDAY: Lahi kasi kami ng kastila! Ikaw, anong lahi 
ka? 

JUAN: Lahi kami ng sinungaling! 


JUAN: Mamang pulis, awatin nyo po itay ko! 
PULIS: Sino ba dyan sa dalawang nag-aaway ang 
tatay mo? 

JUAN: Yan nga po ang pinag-aawayan nila! 


JUAN: kahit tindero lang ako ng fishball, me anak 
ako sa Ateneo, UP at LaSalle! 
PEDRO: Wow, ano course? 
JUAN: Ala, titinda din ng fishball! 


KID: yaya look, boats! 

YAYA: dows are not boats, dey are yachts 
KID: yaya, spell yachts? 

YAYA: yor rayt, dey are boats. 


CUSTOMER: Ang linis talaga ng resto nyo! 

WAITER: Salamat po, bakit po nyo nasabi? 

CUSTOMER: Kasi lahat ng pagkain nyo, LASANG 
SABON! 


WAN: Doc, | accidentally swallowed a chicken 
bone. 
DOC: Is it choking? 
WAN: It's maxs 
DOC: | didn't mean chowking, | said, are you 
choking? 
Habang nasa salamin si misis... WAN: No, Im serious! 
MRS: Honey, ang tanda ko na, mataba, puro 
kulubot at pangit na! 
MR: At least, malinaw pa ang mata mo! 
MRS: Grrr! 


GURO: Misis pinatawag kita dahil ang salbahe ni 

Juan pagkagaling ng bakasyon! 

INA: Aba mam, dalawang buwang salbahe yan sa 
bahay pero di kita pinatawag! 

Usta. Halima Mantawil 


Lesson 53 

Ga AA nago 2s 
Isulat (Utos) uktub 2s 

Siya ay sumusulat yaktub AS 
Manunulat katib c36 

Aklat kitab SES 

Mga aklat kutub IK 
Pagsusulat kitabah ALS 
Tanggapan maktab Ka 

Mga tanggapan makatib Ka 
Aklatan maktaba PICO 
Nakasulat (panlalaki) maktub Ig 
Nakasulat (pambabae) maktuba As gia 
Nakasulat (pangmaramihan) maktuben Cs gia 


Para sa mga Filipinong nais mag-aral ng Arabik, tumawag lamang sa KPCCenter, 24712574 or 24756796 


extentions 112 sa mga babae, at 102 sa mga lalaki. 

PANGKALUSUGAN 


By Dr. Willie T. Ong 
(Internist-Cardiologist) 


Heto ang mga epektibong paraan 
para humaba ang iyong buhay. 
Sana ay sundin niyo ang mga 
payong ito: 


MAG-RELAX - Magbawas ng 
stress sa buhay. Kapag lagi kang 
galit at mainitin ang ulo, tataas 
ang iyong stress hormones sa 
katawan. 


SURIIN ANG IYONG VITAMINS 
AT SUPPLEMENTS - Ang 
pinakamagandang supplement 
ay ang Omega-3 fish oil. Ito'y 
napatunayang nagpapahaba ng 
buhay dahil pinapaluwag nito ang 
ating mga ugat. 


MAGDASAL - Ayon sa pagsusuri, 
ang mga taong madasalin at 
masayahin ay mas mahaba ang 
buhay kumpara sa mga hindi 
naniniwala sa Diyos. 


MAGPABAKUNA - Malaki 

ang tulong ng bakuna para 
makaiwas sa sakit. May mga 
bakuna laban sa hepatitis B, 
pulmonya, trangkaso, at iba pa. 
Magpakonsulta sa doktor. 


UMIWAS SA ALAK - Ang alak ay 
nakasisira sa ating ugat, utak at 
atay. Huwag na lang uminom. 


MAGPATINGIN SA MAGALING 
NA DOKTOR - Ang trabaho ng 


isang doktor ay ituro sa iyo ang 
dapat ipa-test sa iyong katawan. 
Magpa-blood test, urinalysis, X-ray 
at ECG bawat 1 02 taon. 


MAG-EHERSISYO - Ayon sa mga 
eksperto, kahit konting ehersisyo 
lang ay makatutulong na sa 
kalusugan. Mag-lakad, gamitin ang 
hagdan, at maglinis ng bahay. 


MAG-ISIP NG POSITIBO (Positive 
thinking) - Laging mag-isip 

ng maganda tungkol sa iyong 
sitwasyon at kapwa. Magbasa 

o manood ng mga “good news” 
lamang. 


TUMULONG SA KAPWA - 
Ayon sa pagsusuri, ang taong 
matulungin ay nagiging mas 
masaya at mas healthy kumpara 
sa iba. 


UMIWAS SA BISYO AT PELIGRO 
- Huwag sumabak sa mga bisyo 
na makasasama sa iyo. Iwas 
sigarilyo, iwas alak at iwas drugs. 
Mag-isip muna bago mag- 
desisyon. 


Kumain ng 2 tasa ng iba't- 

ibang prutas araw-araw. Ang 
pinakamasustansyang prutas ay 
ang saging, kamatis, mansanas at 
dalandan. 


Kumain ng 2 tasa ng maberdeng 


gulay araw-araw. 


Kumain ng matatabang isda tulad 
ng sardinas, bangus, salmon, 
mackerel, tamban, tilapia, tunsoy 
at hasa-hasa. 


MAGPAPAYAT - Alamin ang iyong 
tamang timbang at piliting maabot 
ito. Piliin ang pagkain base sa 
kabutihan na maidudulot sa ating 
katawan. 


UMINOM NG GAMOT SA HIGH 
BLOOD AT DIABETES KUNG 
KINAKAILANGAN - Kung ang 
presyon mo ay lampas sa 140 
over 90, ang ibig sabihin ay may 
altapresyon ka. Kung ang iyong 
fasting blood sugar ay lampas 125 
mg/dl, ang ibig sabihin ay may 
diabetes ka na. Kumonsulta sa 
doktor at itanong ang dapat inumin 
na maintenance na gamot. 


ALAMIN ANG SAKIT - Magbasa 
at aralin ang iyong sakit. Kung mas 
maaga kang magpapa-check-up, 
mas maaga nating malulunasan 
ang iyong nararamdaman. 


ITIGIL ANG SIGARILYO - 
Tinatayang 6 na taon ang 
mababawas sa iyong buhay kung 
ika'y naninigarilyo. Itigil na po ang 
paninigarilyo at siguradong hahaba 
ang iyong buhay. (mind.pinoy.md) 
|| 


Ang bahaging ito ay hatid sa inyo ng ICSA - International Institute of Computer Science 8: Administration. Earn your Bachelor's Degree while Working! Courses 
offered: ACCOUNTING TECHNOLOGY and BS ENTREPRENEURSHIP / GRAPHICS DESIGNING using: Adobe Photoshop, Adobe Illustrator, CorelDraw, 


Logos Designing / AIRLINE TICKETING COURSE / Computer Secretarial Course / PC and Laptop Maintenance Course. For more information call 22467301, 
22403408, 99302850, 96621592. Ang ICSA ay matatagpuan sa 8th Floor, Panasonic Tower, Maliya, Kuwait City. 


PINOY RECIPE 


Um Ismael Elisea Vallado 


Ginataang Maisy 


MGA SANGKAP: PARAAN NG PAGLULUTO: 3. Pakuluin ang malabnaw na gata. 
4. Ihulog ang mais. 


1 1/2 tasang malagkit 1. Gadgarin ang mais sa 5. Isama ang malagkit. 

4 na mais na mura pamamagitan ng kutsilyo o 6. Timplahan ng asukal pagmalapit nang 

2 niyog, kinudkod yadyaran ng papaya. maluto ang malagkit. 

asukal 2. Gatain ang niyog, ibukod 7. Ihalo ang kakanggata kapag hanguin na. 


ang kakang gata. 


Pulboron 


MGA SANGKAP: 


4 puswelong arina 

2 puswelong gatas na pulbos 
3A puswelong asukal 

7, tasang tinunaw na margarina 
Ja puswelong pinipig 

PARAAN: 


1. Salain ang arina hanggang 
maging pino. 

2. Ilagay sa kawali hanggang 
pumula. Hanguin. 

3. Ihalo ang gatas at asukal. 
Ibuhos ang margarina habang 
hinahalo. 

4. Hulmahin sa pamamagitan 
ng pantakal ng gatas. 

5. Balutin sa iba't ibang kulay 
na papel o wrapper. 

Ang Pagsigaw ng 


Katotohanan at ang 
Tugon ng mga Mushrikun 


ng Propeta Muhammad (saw) ay 
AA iewatio sa pag-aanyaya sa mga 
mamamayan sa Islam hanggang 
sa ipahayag ang sumusunod na talata: 
“Samakatuwid, ipahayag mo ng lantaran ang 
(mensahe ng Allah na) ipinag-utos sa iyo at 
layuan mo ang mga Mushrikun.” (Al-Hijr 15:94) 


Nagsimula na niyang pigilan ang mga paniniwala 
sa mga pamahiin, na ipinapaliwanag niya ang 
kawalang-saysay nito sa katotohanan. Nagsabi 
na rin siya na ang mga rebulto ay walang lakas 
at kapangyarihan na makagawa ng anumang 
masama at mabuti. Sinabi rin niya sa mga tao na 
layuan ang mga masasamang gawain at maling 
pagpapahalaga sa sarili. Ang katuruan na ito ay 
laban sa mga naunang pamamaraan sa buhay. 
Inakala ng mga Quraish na ito ay malaking 
paghamak sa relihiyon ng kanilang mga ninuno. 
Ang pinuno ng Makkah ay ipinalagay na ang 
Islam ay isang panganib sa kanila dahil ito ay 
nangangahulugan ng pagkakapantay-pantay 

ng lahat. Ito ay nangangahulugan ng kalayaan 
sa pag-iisip at sa pananalita. Papaano papayag 
ang mga pinuno ng Makkah na mangyari ito 

at pabayaan na lamang ang kanilang mga 
itinatanging karapatan? Kaya kinakailangan 
nilang kumilos laban sa Islam sa lalong madaling 
panahon. 

Pagkatapos ng maingat na pag-aaral, 
napagkasunduan nila na kausapin ng tuwiran 
ang tiyuhin ng Sugo (saw) na si Abu Talib. 


Baga 


Hihilingin nila na siya ay mamagitan at 

payuhan ang kanyang pamangkin na tumigil 

na sa kanyang mga gawain. Nagpasya silang 
banggitin ang pinakasensitibong bahagi sa 
buhay ng mga Arabo tulad ng pagdadalang- 
puri (ancestral pride) ng kanilang mga ninuno. 
Sinabi nila kay Abu Talib, “O, Abu Talib, 
sinusumpa ng pamangkin mo ang ating mga 
diyos, naghahanap ng kamalian sa pamamaraan 
ng ating buhay, kinukutya ang ating relihiyon 

at minamaliit ang ating mga ninuno. Nasa sa 

iyo kung pigilan mo siya o kaya ay pabayaan 
mong kami ang bahalang kumuha sa kanya.” 
Ang pagbabantang ito ay nakakakilabot 

kaya kinausap ni Abu Talib ang kanyang 
pamangkin alang-alang sa kanyang kaligtasan 
at sa kaligtasan ng tiyuhin. Gayunpaman ay 
nagpapatuloy pa rin ang Sugo (saw) sa kanyang 
pag-anyaya sa relihiyon ng Allah dahil alam 

niya na ang kanyang mensahe ay puno ng 
pagtulong ng Allah. Sa matatag na paraan ay 
nagsabi siya: “Sa tulong ng Allah ay ipagpatuloy 
ko ang aking mensahe kahit pabayaan ako 

ng lahat ng aking mga kamag-anak, hindi ako 
titigil sa pagpapahayag ng katotohanan at 

hindi ko iiwanan ang aking misyon.” Nasagi 

ang damdamin ni Abu Talib sa mga salitang ito. 
Sinabi niya, “Gawin mo kung ano ang nararapat 
at walang sinumang makakasakit sa iyo habang 
ako ay buhay.” H 


(Mula sa “Ang Selyadong Nektar”, 
ni Sheikh Safi-ur-Rahman alMubarakpuri) 


Photo by Mohammad Al Sali 

ng Islam ay relihiyon ng katamtaman 
JAVE walang labis na pagpapaluwag 

at pagpapabaya o pagpapahirap at 
pagmamalabis, at ito ay matutunghayan mula sa 


lahat ng mga gawaing pagsamba at ritwal nito. 


At dahil dito ay ipinag-utos ng Allah sa 
Kanyang Sugo (saw) at sa mga kasamahan at 
sa mga naniniwala na panatilihin ang pagiging 
katamtaman na maaari lamang maipatutupad 
at magampanan sa pamamagitan ng 
pagsasaalang-alang sa dalawang bagay. Una, 
ang Pagsunod sa Relihiyong Islam, at Paggalang 
at Pagdakila, Pagpuri at Pagbibigay-dangal sa 
mga Sagradong Ritwal nito. Pangalawa, ang 
Pag-iwas sa Pagmamalabis at Pagsuway o 
Paghihimagsik. 

Ang Makapangyarihang Allah ay nagsabi: 
“Kaya manatili sa matuwid na landas tulad ng 
ipinag-utos sa iyo, at gayundin yaong kasama 
mong nagbalik-loob sa Allah, at huwag kayong 
magmalabis sa hangganan. Katotohanang Siya 
ang ganap na Nakakakita sa anumang inyong 
ginagawa.” (Qur'an 11:112) 


Ibig sabihin: Manindigan ka sa pagtahak sa 
landas ng katotohanan hanggang sa abot ng 
iyong kakayahan nang walang pagmamalabis at 
pagdaragdag. 


DU 


Ng 


Kaya nang habang tinuturuan ng Sugo ng Allah 
(saw) ang kanyang mga kasamahan sa isa sa 
mga Gawain ng Hajj, binalaan niya sila tungkol 
sa pagmamalabis at pinaalalahanan na ito 

ang dahilan ng pagkawasak ng mga naunang 
pamayanan. Siya (saw) ay nagsabi: “Maging 
maingat sa pagmamalabis sa pananampalataya, 
sapagka't ang dahilan ng pagkawasak ng 

mga nauna sa inyo ay ang pagmamalabis sa 
pananampalataya.” (Ibn Majah: 3029) 


At dahil dito sinabi niya (saw): “Inyong ipatupad 
lamang ang mga gawaing abot ng inyong 
kakayahan.” (AI-Bukhari: 1100) 


At katunayan, ipinaliwanag ng Sugo ng Allah 
(saw) ang katotohanan ng Mensahe na siyang 
ipinag-utos sa kanya, at na ito ay hindi dumating 
upang patawan ng tungkulin ang mga tao nang 
higit sa abot ng kanilang kakayahan, bagkus ito 
ay dumating nang may pagtuturo, tumpak na 
karunungan at kaluwagan. Siya (saw) ay nagsabi: 
“Katotohanang ang Allah ay hindi nagsugo sa 
akin upang maging marahas o magdulot ng 
pinsala, bagkus ako ay Kanyang isinugo bilang 
isang tagapagturo ng kabutihan sa tao at gawing 
magaan ang mga bagay para sa kanila.” 
(Muslim: 1478) 


(Ang Gabay Para sa Bagong Muslim, by Fahd Salem Omer 
Bahammam) p 

baga f2 BALUTI 
: | 


pa 


pi aa 


Ang Sining sa Islam 


CL ng Maykapal 
ay Maganda at 
mahal niya ang 


kagandahan.” Ito ang winika 
ng Propeta Muhammad(saw) 
mahigit 1,400 taon na ang 
nakararaan. Winika pa niya: 
“Mahal ng Maykapal kung 
kayo ay gagawa ng anomang 
bagay at gawin nyo ito na may 
kahusayan.” (Iniulat ni Muslim) 


Ang ganitong mga kawikaan 

ng Propeta ay nagtutulak sa 
mga Muslim na magpaganda 
at maggayak sa kanilang 

bahay sambahan, mga tahanan 
at mga kasangkapan. Ang 
Arkitektura sa Islam at sining sa 
pagpapalamuti ay nananatili pa 
ring buhay at pinahahalagahan 


sa maraming pook ng mga 
bansang Muslim. 


Naniniwala ang mga Muslim sa 
pantay at pagkakaisa sa lahat 
ng bagay na umiiral. Walang 
anomang bagay na lumitaw 
nang gayon na lamang at 
nagkataon lamang, sapagkat 
ang lahat ng bahagi nito ay 
kabilang sa layunin ng Lubos 
na Pinakamatalino, Lubos na 
Maawaing Tagapaglikha. 


Ilan sa mahahalaga sa sining ng 
Islam ay ang mga sumusunod: 


- Ang sining ng Islam ay 
hinahanap na mailarawan ang 
kahulugan at kalagayan ng 
anomang bagay, sa halip na ang 
kanilang hugis lamang. 


- Ang mga kailangan 

sa paglikha at gawang 
pagpapalamuti ay itinaas na 
kabilang sa sining. 


- Ang Kaligrapiya ay isang 
malaking anyo ng sining sa 
Islam. 


- Ang masalimuot na 
heometriko at mabulaklak na 
pinagtutularan ay may malaking 
bahagi na ginagampanan sa 
sining ng Islam. 


- Ang sining ng Islam ay 
kabilang ang lahat ng uri ng 
sining, hindi lang ito tumutukoy 
sa pang-relihiyong sining. 

(source: Fanar Qatar Islamic Cultural Center, 
fanar.gov.qa) H 

pa ur life in this society automatically exposes 

(| Justoa variety of non-Muslim holidays and 
Nas other occasions. These impinge on both 

adults and children. Christmas is a particular problem 
because of the long duration of the pre-Christmas 
commercialization and the generalized effort to share 
the party with everyone. All the decorations, music, 
and razzle-dazzle, which are reinforced by schools 
as well as by non-Muslim family members, can 
be very enticing to our children. If the parents are 
recent converts, used to the emotional appeal and 
holiday atmosphere of Christmas, there may be a big 
emotional pull for them too. 


As the new convert strengthens his belief in Islam 

and his spiritual values, the material aspects of 
Christmas can be phased out gradually. He may find 
a way to take a limited part in the celebration of the 
holiday without going deeply into it, accepting family 
invitations and the like, so long as it does not harm his 
faith or his children's. Wisdom must simply be used in 
knowing when enough is enough. 


In this vein, many converts continue to give Christmas 
presents to parents and other near relatives who 
may be hurt by their rejection of this holiday - and, 

in the case of Christian relatives, of all it stands for 
religiously. If grandparents or other family members 
insist on giving Christmas gifts to a Muslim child, this 
can be accepted graciously as an act of love. When 
children are older, they can be told, “Grandma loves 
you and wanted to share that with you. Christmas 

is not our holiday, but we like sharing with Grandma 
and the family. And pretty soon we will have Eid, 

with presents.” In this case we can be guided by the 
ahadith related to the subject: 


The Messenger of Allah (saw) sent a gift to Umar ibn 
al-Khattab (r1), and Umar (r) returned it. The Messenger 
of Allah (saw) said, “Why did you return it?” He said, 
“O Messenger of Allah, did you not tell us that it is 
better for us not to take anything from anyone?” 

The Messenger of Allah (saw) said, “That is through 
asking. Provision which Allah gives you is different 
from asking.” Umar (r) said, “By the one in Whose 
hands my soul is, | will not ask anything from anyone, 
and anything that comes to me without my asking for 
it, | will accept.” (Muwatta) 


Muslims are not alone in dissociating themselves 
from the celebration of a holiday which has become 
so commercialized and devoid of nearly all higher 
significance. We can say, “We respect and love 
Jesus as one of the greatest of all prophets, and we 
don't want to participate in celebrating an occasion 
that really has nothing to do with him. After all, no 
one really knows what day he was born on, and it is 
almost certain that it was not December 25th.” This 
may have a more tactful effect than more aggressive 
statements such as, “We have our own holidays and 
that's enough for us,” or “We don't believe that Jesus 
was the Son of God, so how can we celebrate his 
birthday,” or “Christmas is basically a pagan holiday 
and we don't want to have anything to do with it.” 


In any case, over time, it will become easier to phase 
out such practices with gentle discouragement, and 
will probably be more productive than making issues 
and hurting people's feelings. It is wiser in the long 
run not to overreact to the “contamination” of our 
children. Life needs to be kept in perspective. 


(from the book The Child In Islam, by Norma Tarazi) 

ng mata ng tao ay may retina - isang lamad 

AA: may halos 120 milyong selula na tinatawag 
a mga photoreceptor. Nasasagap nito ang 

sinag ng liwanag at ginawang electric signal. May 
nabubuong mga larawan pagdating ng mga signal 
na ito sa utak. Sinasabi ng mga ebolusyonista na 
ang puwesto ng retina sa mata ng mga vertebrate, 
o nilalang na may gulugod, ay patunay na walang 
nagdisenyo sa mata. 


Pag-isipan: Ang retina ng mga vertebrate ay 
nakabaligtad kaya nasa likod nito ang mga 
photoreceptor. Para makarating dito, kailangang 
dumaan ng liwanang sa ilang suson ng selula. Ayon 
sa ebolusyonista at biyologong si Kenneth Miller, 


Muscles to 


Cornea Optic nerve 


to brain 


“dahil sa ganitong ayos, kumakalat ang liwanag 
anupat mas kaunting detalye ang nakikita natin kaysa 
sa maaari nating makita.” 


Kaya sinasabi ng mga ebolusyonista na ang 
pabaligtad na retina ay katibayan ng pangit na 
disenyo - o talagang hindi dinisenyo. Sinabi pa 

nga ng isang siyentipiko na “walang-kuwenta ang 
pagkakaayos ng nakabaligtad na retina.” Pero 
ipinapakita ng higit pang pagsasaliksik na tamang- 
tama ang puwesto ng retina sa tabi ng pigment 
epithelium - ang suson ng selula na nagbibigay ng 
oksiheno at nutrisyon na mahalaga sa matalas na 
paningin. “Kung ang himaymay ng pigment epithelium 
ay ipupuwesto sa harap ng retina, makasasama ito 
sa paningin,” ang isinulat ng biyologong si Jerry 
Bergman at optalmologong si Joseph Calkins. 

Ang nakabaligtad na retina ay tamang-tama sa mga 
vertebrate na maliliit ang mata. Sinabi ng propesor na 
si Ronald Kroger, ng University of Lund sa Sweden: 
“Dapat na may tamang distansiya sa pagitan ng 

lente ng mata at ng mga photoreceptor para maging 
malinaw ang paningin. Dahil puno ng nerve cell ang 
distansiyang ito [ang retina], nakatipid sa mahalagang 
espasyo ang mga vertebrate.” 

Bukod diyan, dahil dikit-dikit ang mga nerve cell sa 
retina at malapit sa mga photoreceptor, mabilis at 
tumpak nitong nasusuri ang mga nakikita ng mata. 
Ano sa palagay mo? Ang pagkakaayos ba ng 
nakabaligtad na retina ay mali at nagkataon lang? 


O may nagdisenyo nito? (Gumising!) - 

[11 kaa napakasopistikadong ilegal na pagbebenta ng mga parte 

ng katawan ng hayop ang kontrolado ng malalaking sindikato 
at nagiging dahilan ng pagkaubos ng mga species na minamahal 
ng tao... sa lawak na hindi pa nangyari kailanman.”--WILDLIFE 
CONSERVATION SOCIETY, E.U.A. 


A'!? presyo ng sungay ng rinoseros na ginagamit sa medisina ay 
umabot ng 565,000 (U.S.) kada kilo. Noong 2011, sa South 
Africa pa lang, 448 rinoseros ang iniulat na pinatay ng mga ilegal na 
mangangaso. Ang mga museo at auction room sa Europa ay nilolooban 
ng mga gang na naghahanap nito. Sinasabing nanganganib pati ang 
mga rinoseros na nasa mga zoo sa Europa. 


SILIP BALITA 


S: Republika ng Georgia, “79.2 porsiyento ng 
populasyon . . . ay nakalalanghap ng usok ng sigarilyo 
ng iba.” Sa Tbilisi, na kabisera ng bansa, “87.7 porsiyento 
ng mga bata ang apektado.” -- TABULA,GEORGIA. 


ES HONG | 


[11 As bilang ng mga gumaling sa kanser sa U.S.A. ay dumami 

nang apat na beses mula noong 1971 anupat umabot sa 
bilang na mga 12 milyon ... Ang pagdami ng mga gumaling ay 
maaaring dahil sa mas maagang diyagnosis, mas epektibong 
paggamot, at mas pinahusay na patuluyang pangangalaga.” --UC 
BERKELEY WELLNESS LETTER, E.U.A. 

